Anton Alihhanov
Anton Andrejevitš Alihhanov (vene keeles Антон Андреевич Алиханов; sündinud 17. septembril 1986 Suhhumis Abhaasia ANSV-s) on Venemaa poliitik, kuberner, majandusteaduste kandidaat. Ta määrati 6. oktoobril 2016 Kaliningradi oblasti kuberneri kohusetäitjaks. 2017. aasta septembris toimunud kubernerivalimistel sai ta 81,1% valijate häältest. Ametisse astus 29. septembril. Alihhanov on noorim Venemaa Föderatsiooni föderaalsubjekti kõrgem ametnik (pea).